Hvernig á að gera grein fyrir fjölda skoðana ef innri skoðanir eru gerðar af skoðunarstofu ? Nánari lýsing : Rafveita er ekki með eigin skoðunarmenn sem hafa eftirlit með virkjum veitunnar heldur lætur hún skoðunarstofu gera þær skoðanir sem eftirlitsáætlun kveður á um . Eru þær jafnframt ytri skoðanir . Innri skoðanir virkja eru gerðar af eigin skoðunarmönnum rafveitu , hvort sem þeir eru eigin starfsmenn veitunnar eða starfsmenn annarra fyrirtækja sem taka að sér slíkar skoðanir . Ytri skoðanir eru skoðanir sem framkvæmdar eru af faggiltum skoðunarstofum samkvæmt reglum um skoðanir raforkuvirkja . Allar slíkar skoðanir skoðunarstofu teljast ytri skoðanir . Ef rafveita kýs að gera ekki innri skoðanir heldur semur við skoðunarstofu um að hún annist þær skoðanir sem eftirlitsáætlun kveður á um , er það heimilt svo fremi að eftirlitsáætlun sé fylgt og kröfu um úrtak innri skoðana fullnægt . Við skýrslugerð samkvæmt VL 6 skal færa 0 í reit um fjölda innri skoðana síðasta árs á eyðublaðið MVS 3.227 , en í reit fyrir fjölda fyrirhugaðra ytri skoðana skal færa fjölda þeirra skoðana sem fyrirhugað er að skoðunarstofa muni gera næsta ár .